2007E0805 — ET — 29.05.2008 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

No

▼B

NÕUKOGU ÜHISMEEDE 2007/805/ÜVJP,

6. detsember 2007,

millega nimetatakse ametisse Euroopa Liidu eriesindaja Aafrika Liitu

ON VASTU VÕTNUD KÄESOLEVA ÜHISMEETME:

Euroopa Ülemkogu kohustus 14. ja 15. detsembril 2006 tugevdama ELi ja Aafrika vahelist strateegilist partnerlust ning seoses sellega tõhustama ELi kohalolekut Aafrika Liidus Addis Abebas, mis on üks konkreetne meede 2007. aasta asjaomaste esmatähtsate meetmete raames.

EL on mitmel korral tunnustanud Aafrika Liidu olulist rolli ja saavutusi, sealhulgas EL strateegias „Euroopa Liit ja Aafrika: liikumine strateegilise partnerluse suunas” (edaspidi „ELi Aafrika-strateegia”), mis võeti Euroopa Ülemkogus vastu 15. ja 16. detsembril 2005.

Aafrika Liidust (AL) on viimastel aastatel saanud strateegiline osaleja kontinentaaltasandil ning Euroopa Liidu (EL) tähtis rahvusvaheline partner.

Artikkel 1

Nimetamine

Koen Vervaeke nimetatakse käesolevaga Euroopa Liidu eriesindajaks Aafrika Liidus ajavahemikuks 6. detsembrist 2007 kuni 31. detsembrini 2008. Eriesindaja alaline töökoht on Addis Abebas.

Artikkel 2

Poliitilised eesmärgid

Euroopa Liidu eriesindaja volitused põhinevad ELi ühtsetel poliitikaeesmärkidel, et toetada Aafrika jõupingutusi rahumeelse, demokraatliku ja jõuka tuleviku loomisel vastavalt ELi Aafrika-strateegias sätestatule. Kõnealused eesmärgid hõlmavad järgmist:

c) Aafrika Liiduga koos töötamine ja talle abi osutamine, toetades institutsioonilist arengut ja tugevdades ELi ja ALi institutsioonide suhteid, sealhulgas arenguabi kaudu, et edendada järgmisi valdkondi:

Lisaks sellele kavatsevad EL ja Aafrika luua ühisstrateegia, mis arendab edasi ja tugevdab nendevahelist strateegilist partnerlust. Aafrika Liit on ühisstrateegia rakendamisel peamine osaleja.

Artikkel 3

Volitused

Artiklis 2 nimetatud eesmärkide ühise välis- ja julgeolekupoliitikaga (ÜVJP)/Euroopa julgeoleku- ja kaitsepoliitikaga (EJKP) seotud aspektide saavutamiseks on ELi eriesindajal järgmised volitused:

c) juhul kui nõukogu teeb sellise otsuse, esindada ELi seisukohti ja poliitikaid, kui ALil on oluline roll kriisiolukordades, mille jaoks ELi eriesindajat pole nimetatud;

h) nõustada ja toetada ALi tema taotluse korral valdkondades, mis on sätestatud ELi Aafrika-strateegias;

j) ülesannete selge jaotuse alusel koordineerida ja toetada ELi eriesindajate tegevust, kellel on volitused ALi liikmesriikides/piirkondades tegutsemiseks; ning

Artikkel 4

Volituste rakendamine

1. ELi eriesindaja vastutab volituste täitmise eest, tegutsedes peasekretäri/kõrge esindaja alluvuses ja temalt saadud tegevusjuhiste kohaselt.

2. Poliitika- ja julgeolekukomiteel on ELi eriesindajaga eelissidemed ning ta on eriesindaja peamine kontaktorgan nõukogus. Poliitika- ja julgeolekukomitee annab ELi eriesindajale tema volituste raames strateegilisi juhtnööre ja poliitilisi suuniseid.

Artikkel 5

Rahastamine

▼M1

1. ELi eriesindaja volitustega seotud kulutuste katmiseks ette nähtud lähtesumma ajavahemikuks 6. detsembrist 2007 kuni 31. detsembrini 2008 on 2 090 000 eurot.

▼B

2. Lõikes 1 sätestatud summast rahastatakse kulutusi alates 6. detsembrist 2007. Kulutusi hallatakse vastavalt Euroopa Liidu üldeelarve suhtes kohaldatavatele menetlustele ja eeskirjadele selle erandiga, et ükski eelrahastamise vahend ei jää ühenduse omandisse.

3. Kulude haldamise kohta sõlmitakse ELi eriesindaja ja komisjoni vahel leping. ELi eriesindaja annab kõigist kuludest aru komisjonile.

▼M1 —————

▼B

Artikkel 6

Meeskonna koosseis

1. Oma volituste ja vastavate talle eraldatud rahaliste vahendite piires vastutab ELi eriesindaja oma meeskonna moodustamise eest, konsulteerides sealjuures eesistujariigiga, keda abistab peasekretär/kõrge esindaja, ning tehes tihedat koostööd komisjoniga. Meeskonda kuuluvad vastavalt volitustele konkreetsetes poliitikaküsimustes pädevad isikud. ELi eriesindaja teavitab peasekretäri/kõrget esindajat oma meeskonna koosseisust.

2. Liikmesriigid ja Euroopa Liidu institutsioonid võivad teha ettepaneku mõne isikkoosseisu liikme lähetamiseks ELi eriesindaja juurde. Liikmesriigi või ELi institutsiooni poolt ELi eriesindaja juurde lähetatud isikkoosseisu liikmete töötasu katab vastavalt kas asjaomane liikmesriik või ELi institutsioon. Liikmesriikide poolt nõukogu peasekretariaati lähetatud eksperdid võib samuti ELi eriesindaja juurde määrata. Rahvusvahelistel lepingulistel töötajatel peab olema ELi liikmesriigi kodakondsus.

3. Kõik isikkoosseisu liikmed jäävad neid lähetanud liikmesriigi või ELi institutsiooni haldusalluvusse ning täidavad oma kohustusi ja tegutsevad ELi eriesindaja volituste huvides.

4. Pärast artiklis 14 nimetatud algperioodi lõpuleviimist tegutsevad ELi eriesindaja büroo poliitikaosakonnast, rahu- ja julgeolekuosakonnast ning haldusosakonnast.

Artikkel 7

ELi eriesindaja ja ta töötajate privileegid ja immuniteedid

ELi eriesindaja missiooni ja tema isikkoosseisu moodustamiseks ja sujuvaks toimimiseks vajalikud privileegid, immuniteedid ja täiendavad tagatised määratakse kindlaks koos vastuvõtva osapoole/vastuvõtvate osapooltega. Liikmesriigid ja komisjon annavad selleks kogu vajaliku toetuse.

Artikkel 8

ELi salastatud teabe turvalisus

ELi eriesindaja ja tema meeskonna liikmed peavad kinni nõukogu 19. märtsi 2001. aasta otsusega 2001/264/EÜ (millega võetakse vastu nõukogu julgeolekueeskirjad) ( 1 ) kehtestatud julgeolekupõhimõtetest ja miinimumstandarditest, eelkõige ELi salastatud teabe käsitlemisel.

Artikkel 9

Juurdepääs teabele ja logistiline abi

1. Liikmesriigid, komisjon ja nõukogu peasekretariaat tagavad, et ELi eriesindajale võimaldatakse juurdepääs mis tahes asjakohasele teabele.

2. Eesistujariik, komisjon ja/või liikmesriigid osutavad piirkonnas vastavalt vajadusele logistilist abi.

Artikkel 10

Julgeolek

ELi eriesindaja võtab vastavalt oma volitustele ja julgeoleku olukorrale tema geograafilises vastutusalas oma otsesesse alluvusse kuuluvate isikkoosseisu liikmete julgeoleku eesmärgil kõik otstarbekad meetmed kooskõlas Euroopa Liidu poliitikaga Euroopa Liidu lepingu V jaotise alusel väljapoole Euroopa Liitu operatiivülesannete täitmisele lähetatud isikkoosseisu julgeoleku kohta, tegutsedes eelkõige järgmiselt:

c) tagades, et kõik tema meeskonna väljapoole ELi lähetatavad liikmed, sealhulgas isikkoosseisu kohalikud liikmed, on saanud enne missioonipiirkonda saabumist või sinna saabudes asjakohase julgeolekukoolituse, mis tugineb nõukogu peasekretariaadi kindlaks määratud missiooni riskiastmele;